14-годишно момче наби възрастна жена за жълти стотинки (ВИДЕО) - Нова Вест
Начало Крими 14-годишно момче наби възрастна жена за жълти стотинки (ВИДЕО)
14-годишно момче наби възрастна жена за жълти стотинки (ВИДЕО)
Тревожна тенденция! Зачестяват престъпленията, извършени от непълнолетни младежи, а пикът тепърва предстои. След стагнацията заради коронавируса специалистите очакват, че тези посегателства ще се увеличават.
Проследявайки профила на извършителите – те са от социално слаби многодетни семейства, не посещават училище и в повечето случай дори са откровено неграмотни. Следва пореден пример за нагло престъпление, извършено от непълнолетен срещу възрастен човек буквално за стотинки!
Нападателят е само на 14 години. Действал обаче методично като изпечен насилник, информират от Нова.
„Преди около седмица той си я е бил набелязал пострадалата като даже е разговарял веднъж с нея уж като случайно минаващ, като така е разбрал, че тя е самотно живееща“, обясни Десислав Начков – Окръжен прокурор на Враца.
Решил, че има пари и няколко вечери по-късно я нападнал в дома й по тъмно. „Около 21 часа той идва до къщата, прескача оградата и успява да стигне до външната врата“, казва още Начков.
„Той е опитал първо през прозореца. Не е могъл. След това е отишъл на вратата, но тя това не го е усетила. По-скоро е помислила, че минава кола. И там е започнал да тропа и в мига, в който е счупил малкото стъкълце там, тя е чула. То е тропнало и е паднало стъклото“, разказва дъщерята на жертвата Румяна Колева. Пътьом намерил дървен кол. Взел го и влязъл при уплашената жена.
„И е извикал „Дай парите!”. Едновременно с това й е нанесъл удар по тялото с дървения кол и тя пада. След като е паднала, той й нанася още 2 удара с юмрук в лицето и с крак в тялото“, допълва Начков. Взел единственото златно бижу на възрастната жена и продължил да търси пари. Намерил 40 лева, от които 15 били на стотинки, но той прибрал и тях и си тръгнал.
„След това тя е успяла да излезе по някакъв начин. Викала е по двора, ама кой да я чуе по това време?! Всеки се е заключил. Успяла е да отключи портата. Тя е била заключена портата. Показала се на тротоара. В този момент е идвала кола. Хората са я видели“, обясни Румяна. Именно те извикали линейка и спасили премазаната от бой жена.
Предишна статияБорисов с крайни мерки срещу ББР. Разпореди да освободят бордът на директорите
Следваща статияЩе тестват масово в Банско за търсене на антитела на Covid-19 у нас